На мяжы 1980-90-х гг. адной з самых актуальных тэм для познесавецкага грамадства зрабілася вайна СССР у Афганістане. У ёй удзельнічалі 32 тысячы беларусаў – абсалютная большасць з іх, канешне, былі юнакі, цывільныя прызыўнікі або навучэнцы і выпускнікі ваенных вучылішчаў. І сярод гэтых тысяч маладых хлопцаў знайшліся тыя выбраныя, хто вярнуліся з Афганістана, каб расказаць пра перажытае: Сяргей Дубовік, Алесь Крыванос, Іван Сяргейчык, Алесь Дзмітрыеў. Кожны з іх шукаў свой уласны стыль, свой голас у літаратуры.